Zola Budd
Store norske leksikon,Sport og spill,Friidrett,Løp
Zola Budd er en sørafrikansk friidrettsutøver som spesialiserte seg på mellomdistanse og langdistanse. Hun holder den britiske rekorden på en engelsk mil, satt i Zürich i 1985.
Budd løp i 1984 barbent (som alltid) under verdensrekorden på 5000 meter. For å kunne delta under OL i Los Angeles i 1984 fikk hun britisk statsborgerskap, noe som medførte kraftige protester fra apartheid-motstandere. Under OL i Los Angeles i 1984 ble hun nummer syv på 3000 meter, men blir særlig husket for sin innblanding i fallet til favoritten Mary Decker.Budd vant VM i terrengløp i Lisboa i 1985 og i 1986 i Neuchâtel, og hun holdt verdensrekorden fra 1985 til 1986 på 5000 meter med tiden 14.48,07. Budds rekord på en engelsk mil på 4.17,57 fra 1985 står fortsatt som britisk rekord per juni 2021. Hun vendte i 1988 tilbake til Sør-Afrika, og etter at idrettsboikotten av landet ble opphevet, deltok hun under OL i 1992 i Spania. Hun ble også nummer fire i VM i terrengløp i Spania i 1993. Personlige rekorder Øvelse Rekord Dato Sted     1500 m 3.59,96 30/8 1985 Brussel   1 engelsk mil 4.17,57 21/8 1985 Zürich   3000 m 8.28,83 7/9 1985 Roma   5000 m 14.48,07 26/8 1985 London   10 km gateløp 31.42 6/5 1984 Oslo   1500 m (innendørs) 4.06,87 25/1 1986 Cosford, Storbritannia    3000 m (innendørs) 8.39,79 8/2 1986 Cosford Les mer i Store norske leksikon friidrett utvikling av verdensrekordene i friidrett Eksterne lenker IAAF: Utøverprofil Zola Budd